पूरे विश्व में अपन जड़ें जमाता आतंकवाद वर्तमान में एक गंभीर वैश्विक समस्या बनकर उभरा है, लेकिन इससे भी आश्चर्य और चिंताजनक बात यह है, कि इसमें महिलाओं की भागीदारी भी लगातार बढ़ती जा रही है। विश्व के अब तक के चर्चित और खतरनाक बम धमाकों और यहां तक कि आत्मघाती हमलों में महिलाओं की उपस्थि‍ति प्रमुख रूप से पाई गई। वैसे तो आंतकवाद में महिलाओं की सहभागिता आज की बात नहीं है, लेकिन साल 2014-2015 में इनकी उपस्थि‍ति उभरकर सामने आई। आतंकवाद में महिलाओं की सहभागिता और स्थि‍ति के कई पहलू सामने आते हैं, जिनमें खूंखार महिला आतंकियों के नाम के अलावा आईएस में महिलाओं की भर्ती, उनकी स्थि‍ति, पद, महिलाओं द्वारा आतंक को पनाह देना और आतंक के नाम पर बहकाई गई महिलाओं की अलग-अलग जानकारियां शामिल हैं। कोमलता की मिसाल नारी देह, हाथों में कठोरता के हथि‍यार थामे दुनिया के लिए कट्टरता का उदाहरण बनती दिखाई दीं।